Ο **Μάριους Γκριγκόνις** (Κάουνας, 26 Απριλίου 1994) είναι Λιθουανός επαγγελματίας διεθνής καλαθοσφαιριστής. Μπορεί να παίξει και στις δύο θέσεις των γκαρντ, καθώς και ως σμολ φόργουορντ ενώ αγωνίζεται στον Παναθηναϊκό.

Πρώιμη σταδιοδρομία
-------------------

Πριν ξεκινήσει την επαγγελματική του σταδιοδρομία, ο Γκριγκόνις έπαιξε στην 2η Λιθουανίας (NKL) με τη Σχολή Ζαλγκίρις-Άρβιντας Σαμπόνις για τέσσερα χρόνια. Ήταν σημαντικός συντελεστής στην ομάδα κατά την πρώτη του χρονιά και καθιερώθηκε ως ηγέτης από την τρίτη του χρονιά. Κέρδισε χάλκινα μετάλλια τα δύο τελευταία χρόνια με την σχολική ομάδα Σαμπόνις.

Επαγγελματική πορεία
--------------------

Στις 15 Μαΐου 2013, ο Γκριγκόνις εντάχθηκε στη βασική σύνθεση της Ζαλγκίρις για έναν αγώνα απέναντι στη ΜΚ Νίζνι Νόβγκοροντ στο VTB Πρωτάθλημα.

### Παίζοντας στην Ισπανία (2013–2017)

Για την περίοδο 2013–14, ο Γκριγκόνις δόθηκε δανεικός στην ισπανική ομάδα της δεύτερης κατηγορίας Πένιας Ουέσκα. Συμπεριλήφθηκε στην ομάδα της 2ης Κατηγορίας (LEB Oro). 

Στις 14 Αυγούστου 2014, ο Γκριγκόνις υπέγραψε διετές συμβόλαιο με την Μπάσκετ Μανρέσα του Ισπανικού Πρωταθλήματος (Liga ACB). Αφού πέρασε δύο χρόνια με τη Μανρέσα, υπέγραψε συμφωνία "2+1" ετών με την Ιμπεροστάρ Τενερίφε στις 28 Ιουλίου 2016.  Ονομάστηκε Πολυτιμότερος Παίχτης (MVP) του Φάιναλ Φορ της περιόδου 2016–17 του Basketball Champions League. Συνολικά στη διοργάνωση είχε 9.3 πόντους, 2 ριμπάουντ και 2 ασίστ κατά μέσο όρο. Στις 13 Ιουλίου 2017, ο Γκριγκόνις χώρισε τους δρόμους του με την Τενερίφη.

### Άλμπα Βερολίνου (2017–2018)

Στις 13 Ιουλίου 2017, υπέγραψε τριετές συμβόλαιο με τη γερμανική ομάδα Άλμπα Βερολίνου. Με την γερμανική ομάδα είχε 11.6 πόντους, 2.6 ασίστ και 3 ριμπάουντ κατά μέσο όρο σε 8 ματς του Γιούροκαπ.

### Επιστροφή στη Ζαλγκίρις (2018–2021)

Στις 3 Ιουλίου 2018, ο Γκριγκόνις επέστρεψε στη Ζαλγκίρις Κάουνας όταν και υπέγραψε συμβόλαιο τριετούς διάρκειας. Η χρονιά του διεκόπη λόγω τραυματισμού τον Νοέμβριο του 2019. Στις 16 Φεβρουαρίου 2020, κατέκτησε το Κύπελλο Λιθουανίας. Είχε μέσο όρο 11.5 πόντους, 2.6 ριμπάουντ και 2.0 ασίστ ανά αγώνα στα πρώτα 10 παιχνίδια της περιόδου 2019-20 στην Ευρωλίγκα. Στις 8 Ιουλίου 2020, υπέγραψε εκ νέου με την ομάδα. Στις 14 Φεβρουαρίου 2021, κατέκτησε το Κύπελλο Λιθουανίας, νικώντας στον τελικό την Λιετκαμπέλις με σκορ 76-69. Στις 7 Ιουνίου κατέκτησε για τρίτη φορά το Πρωτάθλημα Λιθουανίας, αφού η Ζαλγκίρις κέρδισε στη σειρά των τελικών την Ρίτας 3-0. Τη σεζόν 2020-21, ήταν ο κορυφαίος της Ζαλγκίρις με 13,4 πόντους, σουτάροντας μάλιστα με εξαιρετικά ποσοστά ευστοχίας για γκαρντ, καθώς είχε 94,4% στις ελεύθερες βολές (τρίτος στην Ευρωλίγκα για τη σεζόν), 45,6% στο τρίποντο και 50,6% στα δίποντα. Αναδείχτηκε MVP του μήνα Οκτωβρίου για την Ευρωλίγκα έχοντας 15.5 πόντους (58,1% δίποντα, 44,4% τρίποντα, 100% βολές), 2.7 ριμπάουντ, 2.8 ασίστ, 16.2 στο ranking και 21/ 21 βολές.

### ΤΣΣΚΑ Μόσχας (2021–2022)

Στις 12 Ιουνίου 2021, ο Γκριγκόνις υπέγραψε επίσημα τριετές συμβόλαιο με την ΤΣΣΚΑ Μόσχας. Με την ΤΣΣΚΑ πρόλαβε να αγωνιστεί σε 16 ματς Ευρωλίγκα (3 ως βασικός) φέτος έχοντας 8.5 πόντους, 1.9 ασίστ 1.5 ριμπάουντ κατά μέσο όρο και 44% πίσω από τη γραμμή του τριπόντου. Σταμάτησε να αγωνίζεται με την ομάδα μετά την στρατιωτική εισβολή της Ρωσίας στην Ουκρανία τον Φεβρουάριο του 2022.

### Παναθηναϊκός (2022–σήμερα)

Στις 14 Ιουλίου 2022, ανακοινώθηκε η συμφωνία του με τον Παναθηναϊκό η οποία έχει ισχύ μέχρι το 2024. Την αγωνιστική περίοδο 2022-23, πραγματοποίησε 27 εμφανίσεις στην Ευρωλίγκα, έχοντας κατά μέσο όρο 8.1 πόντους, 1.6 ασίστ και 1.6 ριμπάουντ και στο ελληνικό πρωτάθλημα κατέγραψε 19 εμφανίσεις, φτάνοντας μέχρι τους Τελικούς της διοργάνωσης, ολοκληρώνοντας τη σεζόν με 12.4 πόντους, 2.7 ασίστ και 2.9 ριμπάουντ ανά αγώνα. Στις 20 Δεκεμβρίου 2023 κόντρα στην Μονακό, πέτυχε το νικητήριο τρίποντο στα 2.5 δευτερόλεπτα πριν το φινάλε του αγώνα, κάνοντας έτσι το 91-90. Στις 9 Ιανουαρίου 2024 κόντρα στην Εφές, είχε 24 πόντου (1/3 δίποντα,| 7/9 τρίποντα, 1/1βολές), 4 ριμπάουντ, 3 ασίστ, 1 κλέψιμο σε 35:02 λεπτά, έχοντας 28 βαθμούς αξιολόγησης και έτσι έκανε ρεκόρ καριέρας σε αξιολόγηση (με 28 βαθμούς) και εύστοχα σουτ τριών πόντων (με 7 σε ένα βράδυ).

Σταδιοδρομία στην Εθνική ομάδα
------------------------------

Ο Γκριγκόνις εκπροσώπησε τη Λιθουανία στα τουρνουά νέων κάτω των 16, κάτω των 18, κάτω των 19 και κάτω των 20. Οδήγησε την ομάδα του σε δύο ασημένια μετάλλια και ένα χάλκινο μετάλλιο ενώ συμμετείχε σε τέσσερα τουρνουά. Κατά τη διάρκεια του ημιτελικού του Ευρωπαϊκού Πρωταθλήματος Εφήβων της FIBA του 2012, σημείωσε το νικητήριο καλάθι απέναντι στη Σερβία. Ως αποτέλεσμα της συνεισφοράς του στην επιτυχία της ομάδας, επιλέχθηκε να συμπεριληφθεί στην ομάδα της διοργάνωσης.

Το 2014, ο προπονητής Γιόνας Καζλάουσκας συμπεριέλαβε τον Γκριγκόνις στον προκαταρκτικό κατάλογο υποψηφίων 24 παικτών για την εθνική ομάδα καλαθοσφαίρισης. Ωστόσο, κλήθηκε στο στρατόπεδο προπόνησης της εθνικής ομάδας για πρώτη φορά μόνο το 2016 και αμέσως επιλέχτηκε στη σύνθεση για τους Ολυμπιακούς Αγώνες.  Αγωνίστηκε στο Ευρωμπάσκετ 2022, όπου η Λιθουανία έφτασε μέχρι τους 16, αφού αποκλείστηκε από την Ισπανία. Ο ίδιος ολοκλήρωσε τις υποχρεώσεις του, έχοντας 14.5 πόντους, 3.8 ριμπάουντ και 3.3 ασίστ μέσο όρο με 40.6% στα τρίποντα σε 27 λεπτά συμμετοχής.

Τίτλοι-Διακρίσεις
-----------------

### Συλλογικοί

#### Ιμπεροστάρ Τενερίφε

* Μπάσκετμπολ Τσάμπιονς Λιγκ: (2017)

#### Ζάλγκιρις Κάουνας

* 3x Πρωταθλητής Λιθουανίας: (2019, 2020, 2021)
* 2x Κύπελλο Λιθουανίας: (2020, 2021)

### Ατομικοί

* MVP του Φάιναλ Φορ στο Μπάσκετμπολ Τσάμπιονς Λιγκ: (2017)
* MVP του μήνα στην Ευρωλίγκα: (Οκτώβριος 2020)
* MVP της αγωνιστικής στην Ευρωλίγκα: (6η αγωνιστική, 2020/21)
* Καλύτερη ομάδα στην δεύτερη κατηγορία της Ισπανίας: (2014)

Παραπομπές
----------

1. ↑  Vanagas, Tomas. «Oficialu: Marius Grigonis keliasi į Tenerifės komandą». *BasketNews.lt*. Ανακτήθηκε στις 28 Ιουλίου 2016.
2. ↑  «Iberostar Tenerife parts ways with Marius Grigonis, signs Rosco Allen». *Sportando.com*. 13 July 2017.. Ανακτήθηκε στις 13 July 2017.
3. ↑  «ALBA inks shooting ace Grigonis». *Eurocupbasketball.com*. 13 July 2017.. Ανακτήθηκε στις 13 July 2017.
4. ↑  «Ζαλγκίρις: Επέστρεψε ο Γκριγκόνις». *Eurohoops*. 3 Ιουλίου 2018. Ανακτήθηκε στις 9 Ιουλίου 2022.
5. ↑  «Περίπατος και ακόμα μία κούπα για την Ζαλγκίρις!». *SDNA*. 16 Φεβρουαρίου 2020. Ανακτήθηκε στις 16 Φεβρουαρίου 2020.
6. ↑  «Ζαλγκίρις: Παρέμειναν Λεκαβίτσιους & Γκριγκόνις (videos)». *Eurohoops*. 8 Ιουλίου 2020. Ανακτήθηκε στις 9 Ιουλίου 2022.
7. ↑  «Ζαλγκίρις – Λιετκαμπέλις 76-69: Κυπελλούχος Λιθουανίας η Ζαλγκίρις». *www.gazzetta.gr*. Ανακτήθηκε στις 14 Φεβρουαρίου 2021.
8. ↑  «Ισόβια... πρωταθλήτρια: Το σήκωσε κι αυτό η Ζαλγκίρις!». *SDNA*. 7 Ιουνίου 2021. Ανακτήθηκε στις 7 Ιουνίου 2021.
9. ↑  «Γκριγκόνις: MVP Οκτωβρίου στην Ευρωλίγκα (videos)». *Eurohoops*. 2 Νοεμβρίου 2020. Ανακτήθηκε στις 9 Ιουλίου 2022.
10. ↑  «ΤΣΣΚΑ: Μάριους Γκριγκόνις τριετίας στη Μόσχα! (Pic)». *Eurohoops*. 12 Ιουνίου 2021. Ανακτήθηκε στις 9 Ιουλίου 2022.
11. ↑  «Επίσημο: Αποχώρησαν τέσσερις παίκτες από την ΤΣΣΚΑ λόγω της εισβολής της Ρωσίας στην Ουκρανία». *Eurohoops*. 27 Φεβρουαρίου 2022. Ανακτήθηκε στις 9 Ιουλίου 2022.
12. ↑  «Παναθηναϊκός: Ολοκλήρωσε το «μπαμ» με Γκριγκόνις | Gazzetta». *www.gazzetta.gr*. Ανακτήθηκε στις 14 Ιουλίου 2022.
13. ↑  «Επίσημη η «βόμβα» του Παναθηναϊκού με Γκριγκόνις!». *SDNA*. 14 Ιουλίου 2022. Ανακτήθηκε στις 14 Ιουλίου 2022.
14. ↑  «Το επικό buzzer-beater τρίποντο του Γκριγκόνις στο Μονακό - Παναθηναϊκός και οι πανηγυρισμοί των πράσινων». *www.sport24.gr*. Ανακτήθηκε στις 23 Δεκεμβρίου 2023.
15. ↑  «Εuroleague: Το τρίποντο νίκης του Γκριγκόνις στην κορυφή του TOP 10 (vid) | Gazzetta». *www.gazzetta.gr*. Ανακτήθηκε στις 23 Δεκεμβρίου 2023.
16. ↑  «Ο Μάριους Γκριγκόνις έκανε δύο ρεκόρ καριέρας κόντρα στην Αναντολού Εφές». *www.sport24.gr*. Ανακτήθηκε στις 9 Ιανουαρίου 2024.
17. ↑  «Archived copy». Αρχειοθετήθηκε από το πρωτότυπο στις 26 Ιανουαρίου 2013. Ανακτήθηκε στις 7 Ιουλίου 2013.
18. ↑  «J. Kazlauskas apsisprendė: rinktinės sąrašas – be L. Lekavičiaus, bet su naujais veidais». *Krepsinis.lt*. Ανακτήθηκε στις 8 Ιουνίου 2016.
19. ↑  «Jonas Kazlauskas paskelbė galutinį Lietuvos rinktinės dvyliktuką». *24sek.lt*. Ανακτήθηκε στις 16 Ιουλίου 2016.

Εξωτερικοί σύνδεσμοι
--------------------

* Ο Μάριους Γκριγκόνις στο euroleague.net
* Ο Μάριους Γκριγκόνις στο acb.com
* Ο Μάριους Γκριγκόνις στο fiba.com

|  |  |  |  |  |  |
| --- | --- | --- | --- | --- | --- |
| 

| π • σ • ε
Καλαθοσφαιριστές Παναθηναϊκού ~ Basket League ~ Περίοδος 2023-2024 |
| --- |
|  |
| 0 | 
* 0 Π. Καλαϊτζάκης
* 2 Βιλντόζα
* 3 Γκάι
* 6 Μωραΐτης
* 8 Μπαλτσερόφσκι
* 10 Σλούκας **(C)**
* 17 Αβδάλας
* 20 Σαμοντούροβ
* 21 Παπαπέτρου **(C)**
* 22 Γκραντ
* 25 Ναν
* 26 Λεσόρ
* 33 Χουγκάζ
* 37 Αντετοκούνμπο
* 40 Γκριγκόνις
* 41 Ερνανγκόμεθ
* 44 Μήτογλου
* 72 Μαντζούκας

Προπονητής: Αταμάν - Βοηθοί: Σερέλης, Γιλντιρίμ, Καμπερίδης - Τεχνικός διευθυντής: Μπετσίροβιτς |  |

 |